**Likumprojekta “Grozījumi likumā “Par valsts sociālo apdrošināšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi likumā “Par valsts sociālo apdrošināšanu”” (turpmāk – likumprojekts) izstrādāts, pamatojoties uz Ministru kabineta:1. 2017.gada 29.augusta sēdes protokollēmuma Nr.42 51.§ "Par fiskālās telpas 2018.-2020.gadam noteikšanu un par citiem ar valsts budžeta likumprojektu saistītiem jautājumiem" 4.punktu, kas paredz Labklājības ministrijai uzdevumu sagatavot grozījumus likumā "Par valsts sociālo apdrošināšanu", precizējot normas par autoratlīdzības saņēmējiem.
2. 2017.gada 8.septembra sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam”, kas paredz atbalstīt priekšlikumu papildu finansējumam Labklājības ministrijas prioritārajiem pasākumiem: alternatīvo ģimenes aprūpes formu attīstībai (t.sk. sociālās apdrošināšanas iemaksu veikšanai par personām, kuras saņem atlīdzību par audžuģimenes pienākumu pildīšanu) – 2 961 203 euro apmērā ik gadu 2018.-2020.gadā.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabinets 2017.gada 8.septembrī (protokols Nr.44 1.§) atbalstīja priekšlikumus papildu finansējumam Labklājības ministrijas prioritārajiem pasākumiem: alternatīvo ģimenes aprūpes formu attīstībai, t.sk., valsts sociālās apdrošināšanas obligāto iemaksu (turpmāk – obligātās iemaksas) veikšanai par personām, kuras saņem atlīdzību par audžuģimenes pienākumu pildīšanu. Līdz ar to likumā „Par valsts sociālo apdrošināšanu” (turpmāk – likumā) nosakāms, ka no 2018.gada 1.janvāra personas, kuras saņem atlīdzību par audžuģimenes pienākumu pildīšanu, tiek apdrošinātas no valsts pamatbudžeta pensiju, bezdarba un invaliditātes apdrošināšanai. Tādējādi paredzēts nodrošināt, ka personas, kuras saņem atlīdzību par audžuģimenes pienākumu pildīšanu, tiek pakļautas valsts sociālajai apdrošināšanai.2. Jautājums par mikrouzņēmumu darbinieku veselības apdrošināšanu tika izlemts nodokļu pamatnostādņu kontekstā, kad tika izlemts palielināt obligāto iemaksu likmi par vienu procentpunktu tām personām, kuras nodokļus maksā vispārējā režīmā, t.i, darba devējam un darba ņēmējam katram par 0,5 procentpunktiem. Savukārt mikrouzņēmumu nodokļa likme netika palielināta. Saeima 2017.gada 27.jūlijā pieņēma likumu „Grozījumi likumā „Par valsts sociālo apdrošināšanu””, kas paredz likuma 6. panta daļas precizēt, nosakot, kādas personas kādiem valsts obligātās sociālās apdrošināšanas veidiem ir pakļautas. No 2018.gada 1.janvāra likuma „Par valsts sociālo apdrošināšanu” 6.panta pirmā daļa noteiks, ka darba ņēmēji, par kuriem sociālās apdrošināšanas iemaksas jāveic vispārējā režīmā, ir sociāli apdrošināmi atbilstoši visiem sociālās apdrošināšanas veidiem. Darba ņēmēji, par kuriem sociālās apdrošināšanas iemaksas nav jāveic vispārējā režīmā, ir pakļauti pensiju apdrošināšanai, maternitātes un slimības apdrošināšanai, vecāku apdrošināšanai, darba negadījumu apdrošināšanai, invaliditātes apdrošināšanai un apdrošināšanai pret bezdarbu. Ņemot vērā iepriekš minēto, juridiskās skaidrības nodrošināšanai nepieciešams precizēt normu par mikrouzņēmumu darbinieku sociālo apdrošināšanu. 3. Saskaņā ar 2017.gada 27.jūlija grozījumiem likumā no 2018.gada 1.janvāra autoratlīdzības izmaksātājam būs pienākums no saviem līdzekļiem veikt 5% obligātās iemaksas no autoratlīdzības apmēra pensiju apdrošināšanai. Tā kā no likuma tiek izslēgta 6.panta četrpadsmitā daļa, tad autoratlīdzības saņēmējs vairs nevarēs izvēlēties no autoratlīdzības veikt vai neveikt obligātās iemaksas. Tādējādi izriet, ka autoratlīdzības saņēmējam, kura ienākumi no autoratlīdzībām mēnesī sasniegs vai pārsniegs valstī noteiktās minimālās darba algas apmēru, būs jāveic obligātās iemaksas kā pašnodarbinātajam. Lai nepalielinātu administratīvo un nodokļu slogu, nepieciešams likumā noteikt, ka autoratlīdzības saņēmējs, kurš ir reģistrēts kā darba ņēmējs un par kuru obligātās iemaksas kā par darba ņēmēju tiek veiktas mēnesī vismaz no valstī noteiktās minimālās darba algas (t.i., persona „nopelna” vismaz minimālās vecuma pensijas apmēru), neveic obligātās iemaksas no autoratlīdzības kā pašnodarbināta persona. Vienlaikus likumā nosakāms, ka šos nosacījumus nepiemēro mikrouzņēmuma darbiniekiem, jo mikrouzņēmuma darbinieka ienākumi bruto un neto ir vienādi. Savukārt obligāto iemaksu objekts ir atkarīgs no mikrouzņēmuma apgrozījuma un darbinieku skaita, un līdz ar to obligāto iemaksu objekts mikrouzņēmuma darbiniekiem ir neliels un nenodrošina, ka mikrouzņēmuma darbinieks nopelna sev minimālo vecuma pensiju. 4. Likuma „Par iedzīvotāju ienākuma nodokli” 11.panta pirmā daļa nosaka, ka fiziskās personas ienākums no saimnieciskās darbības tiek aprēķināts kā šajā pantā noteikto ieņēmumu un ar to gūšanu saistīto izdevumu starpība. No 2018.gada 1.janvāra stājas spēkā likums ”Grozījumi likumā „Par iedzīvotāju ienākuma nodokli”” (pieņemts Saeimā 2017.gada 28.jūlijā), kas paredz, ka saimnieciskās darbības veicējs, aprēķinot ienākumus, var piemērot ierobežotu izdevumu apjomu. Saimnieciskās darbības veicējam pienākums veikt obligātās iemaksas kā pašnodarbinātai personai iestājas tad, ja viņa ienākumi sasniedz valstī noteikto minimālo darba algu mēnesī. Ņemot vērā, ka saimnieciskās darbības veicējs kā pašnodarbināta persona veiks obligātās iemaksas no saviem līdzekļiem 32,13%, tad, nosakot ienākumu, nav pamata ierobežot izdevumu apjomu. Tādējādi likumā nosakāms, ka, aprēķinot ienākumus obligāto iemaksu objektam, neņem vērā likumā „Par iedzīvotāju ienākuma nodokli” noteiktos ar saimniecisko darbību saistītos izdevumu ierobežojumus. 5. Pamatojoties uz likuma ”Par valsts pensijām” 28.panta trešo daļu un Ministru kabineta 2016.gada 5.jūlija noteikumu Nr.427 „Noteikumi par valsts pensijas piešķiršanas, pārrēķināšanas un izmaksas nosacījumiem un kārtību” 22.1.apakšpunktu, Valsts sociālās apdrošināšanas aģentūra (turpmāk – VSAA) pārtrauc pensijas izmaksu, ja saņemta informācija vai dokumenti par pensijas saņēmēja nāvi vai bezvēsts prombūtni. Likumā 27.¹panta sestā daļa paredz VSAA tiesības pieprasīt un VAS „Latvijas Pasts” un kredītiestādēm atmaksāt saistībā ar personas nāvi radušos sociālās apdrošināšanas pakalpojumu, valsts sociālo pabalstu un izdienas pensiju pārmaksas. Ņemot vērā minēto, likumu nepieciešams papildināt ar VSAA tiesībām pieprasīt un VAS „Latvijas Pasts” un kredītiestāžu pienākumu atmaksāt arī saistībā ar personas bezvēsts prombūtni radušās pārmaksas.  6. Likuma pārejas noteikumu 26.un 27.punkta normu mērķis bija aizsargāt tās personas, kuras bija reģistrētas kā darba ņēmējas, bet par kurām darba devējs nebija veicis obligātās iemaksas (sociālo nodokli). Juridiskās skaidrības nodrošināšanai nepieciešams precizēt likuma pārejas noteikumu 26.punktu. |
| 3.  | Projekta izstrādē iesaistītās institūcijas | Labklājības ministrija, Kultūras ministrija, VSAA un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Autoratlīdzības saņēmēji, kuri ir reģistrēti kā darba ņēmēji un par kuriem obligātās iemaksas mēnesī tiek veiktas vismaz no valstī noteiktās minimālās darba algas (pēc Finanšu ministrijas datiem 2016.gadā bija 33 856 autoratlīdzības saņēmēji). 2. Saimnieciskās darbības veicēji (pēc Finanšu ministrijas datiem 2016.gadā bija 90 700 saimnieciskās darbības veicēji).3. Personas, kuras saņem atlīdzību par audžuģimenes pienākumu pildīšanu (vidēji 189 personas mēnesī).  |
| 2. | Tiesiskā regulējuma ietekme uz tautsaimniecību un administratīvo slogu | 1. Saimnieciskās darbības veicējiem samazināsies nodokļu slogs, jo, aprēķinot ienākumu obligāto iemaksu objektam, varēs ņemt vērā visus ar saimniecisko darbību saistītos izdevumus. Savukārt administratīvais slogs saimnieciskās darbības veicējiem nemainīsies, jo viņiem tāpat ir jāiesniedz gada ienākumu deklarācija.2. Autoratlīdzības saņēmējiem, kuri reģistrēti kā darba ņēmēji un kuriem obligāto iemaksu objekts mēnesī ir valstī noteiktā minimālā darba alga, samazināsies nodokļu un administratīvais slogs, jo nebūs jāveic obligātās iemaksas no autoratlīdzības kā pašnodarbinātai personai. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III.** **Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
|  |  |  |  |  |  |
| 1. Budžeta ieņēmumi: | 2 514 073 124 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 27 867 970 | 0 | 0 | 0 | 0 |
| 04.00.00 "Valsts atbalsts sociālajai apdrošināšanai" vispārējā kārtībā sadalāmā dotācija no vispārējiem ieņēmumiem (EKK 21710) | 27 867 970 | 0 | 0 | 0 | 0 |
| 1.2. valsts speciālais budžets | 2 486 205 154 | 0 | 93 329 *(konsolidējamā pozīcija – transferts no PB)* | 93 329 *(konsolidējamā pozīcija – transferts no PB)* | 93 329 *(konsolidējamā pozīcija – transferts no PB)* |
| 04.01.00. "Valsts pensiju speciālais budžets" | 1 859 407 187 | 0 | 77 566  | 77 566 | 77 566 |
| *t.sk.,Valsts speciālajā budžetā saņemtie transferti no valsts pamatbudžeta (EKK18200)* | *172 386 927*  | *0* | 77 566 *(konsolidējamā pozīcija – transferts no PB)* | 77 566 *(konsolidējamā pozīcija – transferts no PB)* | 77 566 *(konsolidējamā pozīcija – transferts no PB)* |
| 04.02.00. "Nodarbinātības speciālais budžets" | 150 486 972 | 0 | 7 122 | 7 122 | 7 122 |
| *t.sk., valsts speciālajā budžetā saņemtie transferti no valsts pamatbudžeta (EKK 18200)* | *261 635*  | *0* | 7 122 *(konsolidējamā pozīcija – transferts no PB)* | 7 122 *(konsolidējamā pozīcija – transferts no PB)* | 7 122 *(konsolidējamā pozīcija – transferts no PB)* |
| 04.04.00. "Invaliditātes, maternitātes un slimības speciālais budžets" | 577 985 646 | 0 | 8 641 | 8 641 | 8 641 |
| *t.sk., valsts speciālajā budžetā saņemtie transferti no valsts pamatbudžeta (EKK 18200)* | *5 894 832*  | *0* | 8 641 *(konsolidējamā pozīcija – transferts no PB)* | 8 641 *(konsolidējamā pozīcija – transferts no PB)* | 8 641 *(konsolidējamā pozīcija – transferts no PB)* |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2 448 778 262 | 0 | 93 329 | 93 329 | 93 329 |
| 2.1. valsts pamatbudžets | 27 867 970 | 0 | 93 329 | 93 329 | 93 329 |
| 04.00.00 "Valsts atbalsts sociālajai apdrošināšanai" | 27 867 970  | 0 | 93 329  | 93 329  | 93 329  |
| 2.2. valsts speciālais budžets | 2 420 910 292 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 65 294 862 | 0 | -93 329 | -93 329 | -93 329 |
| 3.1. valsts pamatbudžets | 0 | 0 | -93 329 | -93 329 | -93 329 |
| 3.2. speciālais budžets | 65 294 862 | 0 | 93 329(konsolidējamā pozīcija) | 93 329(konsolidējamā pozīcija) | 93 329(konsolidējamā pozīcija) |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)\* | x | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets |  | 0 | 0 | 0 | 0 |
| 5.2. speciālais budžets |  | 0 | 0 | 0 | 0 |
| 5.3. pašvaldību budžets |  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins | \* Atbilstoši Ministru kabineta 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Labklājības ministrijas prioritārajam pasākumam „Alternatīvo ģimenes aprūpes formu attīstība” finansēšanai ik gadu 2 961 203 euro apmērā, tajā skaitā attiecībā uz likumprojektu „Grozījumi likumā „Par valsts sociālo apdrošināšanu”” 93 329 euro apmērā.Finansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2018., 2019. un 2020.gadam, un attiecīgi ir iekļauts likumprojektā „Par valsts budžetu 2018.gadam” un likumprojektā „Par vidēja termiņa budžeta ietvaru 2018., 2019. un 2020.gadam”.Likumprojektā tiek noteikta obligāto iemaksu veikšana konkrētiem apdrošināšanas riskiem, bet obligāto iemaksu objekta apmērs tiks noteikts Ministru kabineta 2001.gada 5.jūnija noteikumos Nr.230 "Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem".Balstoties uz VSAA 2016.gada statistikas datiem, tiek pieņemts, ka personu skaits, par kurām veicamas obligātās iemaksas, ir 189 personas vidēji mēnesī 2018.-2020.gadā.

|  |  |  |  |
| --- | --- | --- | --- |
|  | **2018** | **2019** | **2020** |
| Kontingents\* | 189 | 189 | 189 |
| Iemaksu apmērs pensiju apdrošināšanai, euro | 34.20 | 34.20 | 34.20 |
| Iemaksu apmērs bezdarba apdrošināšanai, euro | 3.14 | 3.14 | 3.14 |
| Iemaksu apmērs invaliditātes apdrošināšanai, euro | 3.81 | 3.81 | 3.81 |
| **Izdevumu palielinājums, euro** | **93 329** | **93 329** | **93 329** |
| *\*Prognozes* |  |  |  |

 |
| 6.2. Detalizēts izdevumu aprēķins |
| 7. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar likumprojektu nepieciešams sagatavot likumprojektu „Grozījumi Valsts sociālo pabalstu likumā”.Minētais likumprojekts virzāms pieņemšanai Saeimā vienotā paketē.Lai nodrošinātu likuma izpildi, būs nepieciešams veikt grozījumus Ministru kabineta 2001.gada 5.jūnija noteikumos Nr.230 “Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem”.  |
| 2. | Atbildīgā institūcija | Labklājības ministrija ir atbildīga par likumprojekta “Grozījumi Valsts sociālo pabalstu likumā” un šīs sadaļas 1.punktā minēto Ministru kabineta noteikumu projekta izstrādi.  |
| 3. | Cita informācija | Nav. |

|  |
| --- |
| **V. Tiesību akta projekta atbilstība ES tiesību aktiem** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabinets ar 2015.gada 9.marta rīkojumu Nr.114 apstiprināja koncepciju “Par adopcijas un ārpusģimenes aprūpes sistēmu pilnveidošanu””, kuras izstrādes gaitā notika konsultācijas ar nevalstiskajām organizācijām, ar kurām Ministrija ir noslēgusi sadarbības līgumus, piemēram, biedrību “Latvijas SOS Bērnu ciematu asociācija”, biedrību “Attīstības centrs ģimenei”, Latvijas Audžuģimeņu biedrību, biedrību “Azote” un citām. Kopumā sabiedriskās organizācijas atzina koncepcijas projektā ietvertās problēmas un risinājumus un atbalstīja sistēmas pilnveidošanai piedāvātās izmaiņas. Līdz ar to likumprojekta izstrādē nebija nepieciešams nodrošināt sabiedrības līdzdalību, jo tas paredz koncepcijā ietverto pasākumu ieviešanu.Notikušas konsultācijas ar Latvijas Radošo savienību padomi un autoratlīdzību izmaksātājiem.  |
| 2. | Sabiedrības līdzdalība projekta izstrādē |
| 3. | Sabiedrības līdzdalības rezultāti |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | VSAA, Valsts ieņēmumu dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. |
| 3. | Cita informācija | Nav. |

Labklājības ministrs J.Reirs

28.09.2017 13:27

2009

Rucka 67021607

Sandra.Rucka@lm.gov.lv